
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


10 Αυγούστου 2016 


ΤΕΥΧΟΣ ΠΡΩΤΟ 


Αρ 


. Φύλλου 151 


ΠΕΡΙΕΧΟΜΕΝΑ 

ΣΥΜΒΑΣΕΙΣ 

1 Σύμβαση μεταξύ του Ελληνικού Δημοσίου και της 
Ανωνύμου Εταιρείας με έδρα την Αθήνα και επω¬ 
νυμία «Τράπεζα της Ελλάδος». 

2 Σύμβαση καταβολής αποζημίωσης, σύμφωνα με 
το άρθρο 15, παρ. 11, εδάφ. ε'του Ν. 2469/1997, 
στην Τράπεζα της Ελλάδος για τη διαχείριση 
των κεφαλαίων των Δημοσίων Οργανισμών του 
α.ν. 1611/1950. 


ΣΥΜΒΑΣΕΙΣ 

Π) 

Σύμβαση μεταξύ του Ελληνικού Δημοσίου και 
της Ανωνύμου Εταιρείας με έδρα την Αθήνα και 
επωνυμία «Τράπεζα της Ελλάδος». 

Στην Αθήνα σήμερα την 5/8/2016 μεταξύ του Ελληνι¬ 
κού Δημοσίου, που εκπροσωπείται από τον Αναπληρωτή 
Υπουργείο Οικονομικών Γ. Χουλιαράκη και της Ανωνύ¬ 
μου Εταιρείας με έδρα την Αθήνα και επωνυμία «Τράπεζα 
της Ελλάδος» που εκπροσωπείται από τον Διοικητή της 
Γιάννη Στουρνάρα συμφωνούνται τα ακόλουθα: 

Άρθρο 1 

Η παρ. 1 του Άρθρου. 1 της από 1/9/2011 Σύμβασης 
μεταξύ του Υπουργείου Οικονομικών και της Τράπεζας 
της Ελλάδος, η οποία δημοσιεύθηκε στο Φ.Ε.Κ. Α' 196/ 
8-9-2011 αντικαθίσταται ως εξής: 

«Καταβολή στην Τράπεζα της Ελλάδος αποζημίωσης 
για την κάλυψη εξόδων εργασιών του Ελληνικού Δη¬ 
μοσίου. 

1. Η Τράπεζα της Ελλάδος εισπράττει αποζημίωση για 
την κάλυψη εξόδων εκτέλεσης εργασιών για λογαριασμό 
του Ελληνικού Δημοσίου. Η αποζημίωση αυτή καθορί¬ 
ζεται ως εξής: 

(α) σε ποσοστό 0,033% ετησίως, το οποίο υπολογίζεται 
επί του ετήσιου πραγματοποιούμενου συνολικού ύψους 
των δαπανών του τακτικού προϋπολογισμού πλην των 
δαπανών για τόκους (ΚΑΕ 6100), χρεολύσια (ΚΑΕ 6200) 
και άλλες δαπάνες δημοσίου χρέους (ΚΑΕ 6300), για τα¬ 
κτοποίηση παλαιών διαχειρίσεων (ΚΑΕ 6810), για υπο¬ 


χρεώσεις από προγράμματα εξοπλισμού των Ενόπλων 
Δυνάμεων (ΚΑΕ 5147, 6910), για αναλήψεις χρεών φο¬ 
ρέων εντός / εκτός Γενικής Κυβέρνησης (ΚΑΕ 6821) και 
για συμμετοχή του Δημοσίου στο μετοχικό κεφάλαιο 
εταιρειών (ΚΑΕ 7300) και σε ποσοστό 0,030% επί του 
ετήσιου συνολικού ύψους των δαπανών του προγράμμα¬ 
τος δημοσίων επενδύσεων, όπως αυτές θα εμφανίζονται 
στον απολογισμό του κράτους. 

(β) σε ποσοστό 0,013% ετησίως, το οποίο υπολογίζεται 
επί του ετήσιου πραγματοποιούμενου συνολικού ύψους 
των εσόδων του τακτικού προϋπολογισμού, μετά επι¬ 
στροφών (πλην πιστωτικών εσόδων, καθώς και εσόδων 
για τα οποία δεν υπήρξε ταμειακή κίνηση λογαριασμού 
στην Τράπεζα της Ελλάδος) και σε ποσοστό 0,005% επί 
των εσόδων του προγράμματος δημοσίων επενδύσεων 
(πλην πιστωτικών εσόδων), όπως αυτά θα εμφανίζονται 
στον απολογισμό του κράτους.» 

Άρθρο 2 

Η δεύτερη παράγραφος του άρθρου 2 της από 
1/9/2011 Σύμβασης μεταξύ του Υπουργείου Οικονομι¬ 
κών και της Τράπεζας της Ελλάδος αντικαθίσταται ως 
εξής: 

«Η Τράπεζα της Ελλάδος εισπράττει κατά την έκδοση 
τίτλων του Ελληνικού Δημοσίου αμοιβή διαχείρισης η 
οποία υπολογίζεται επί της ονομαστικής τους αξίας και 
είναι ίση με 0,045% ετησίως, προκειμένου περί εντό¬ 
κων γραμματίων και ίση με 0,060% προκειμένου περί 
ομολόγων». 

Κατά τα λοιπά εξακολουθούν να ισχύουν οι όροι της 
ανωτέρω σύμβασης. 

Άρθρο 3 

Το άρθρο 4 της από 1/9/2011 Σύμβασης μεταξύ του 
Υπουργείου Οικονομικών και τηςΤράπεζαςτης Ελλάδος 
αντικαθίσταται ως εξής: 

«Η παρούσα εφαρμόζεται για τον υπολογισμό της εκά- 
στοτε ετήσιας αποζημίωσης με έναρξη το έτος 2016, 
ισχύει για τρία έτη και ανανεώνεται σιωπηρά κάθε φορά 
για ίση χρονική περίοδο, εφόσον κατά το χρόνο της λή- 
ξεως της κανένα από τα συμβαλλόμενα μέρη δεν ζητήσει 
την τροποποίησή της. Σε αντίθετη περίπτωση θα καταρ¬ 
τίζεται νέα σύμβαση. 

Κατά τα λοιπά εξακολουθούν να ισχύουν οι όροι της 
ανωτέρω σύμβασης.» 

Η παρούσα σύμβαση συντάχθηκε σε δύο (2) πρωτό¬ 
τυπα τα οποία υπέγραψαν τα συμβαλλόμενα μέρη και 
πήραν από ένα πρωτότυπο. 

Η σύμβαση αυτή να δημοσιευθεί στην Εφημερίδα της 
Κυβερνήσεως. 

Για το 

Ελληνικό Δημόσιο 

Ο Αναπληρωτής Υπουργός 
Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 


( 2 ) 

Σύμβαση καταβολής αποζημίωσης, σύμφωνα με 
το άρθρο 15, παρ. 11, εδάφ. ε 1 του Ν. 2469/1997, 
στην Τράπεζα της Ελλάδος για τη διαχείριση 
των κεφαλαίων των Δημοσίων Οργανισμών του 
α.ν. 1611/1950. 

Στην Αθήνα σήμερα την 5/8/2016 μεταξύ του Ελληνι¬ 
κού Δημοσίου που εκπροσωπείται από τον Αναπληρωτή 
Υπουργό Οικονομικών Γ. Χουλιαράκη και της Ανώνυμης 
Εταιρείας με έδρα την Αθήνα και επωνυμία «Τράπεζα 
της Ελλάδος», που εκπροσωπείται από τον Διοικητή της 
Γιάννη Στουρνάρα, συμφωνούνταιτα ακόλουθα, σε εκτέ¬ 
λεση του άρθρου 15, παρ. 11, εδάφ. ε' του Ν. 2469/1997. 


μηνιαίας αξίας του Ενεργητικού του Κοινού Κεφαλαίου 
διαθεσίμων κεφαλαίων των Δημοσίων Οργανισμών και 
λογίζεται στο τέλος εκάστου μήνα. 

2. Για τα συνολικά κεφάλαια της ταμειακής διαχείρισης, 
η αποζημίωση αυτή καθορίζεται ως το ελάχιστο μεταξύ 
του ποσοστού 10% των δεδουλευμένων προσόδων που 
προκύπτουν από τη διαχείριση εκάστου μηνός και του 
0,15% ετησίως επί της μέσης μηνιαίας αξίας του Ενεργη¬ 
τικού του Κοινού Κεφαλαίου ταμειακής διαχείρισης και 
λογίζεται στο τέλος εκάστου μήνα. 

Άρθρο 2 

1. Η καταβολή της αποζημίωσης πραγματοποιείται στο 
τέλος κάθε ημερολογιακού εξαμήνου σε βάροςτου Κοι¬ 
νού Κεφαλαίου που έχει δημιουργηθεί στηνΤράπεζα της 
Ελλάδος, σύμφωνα με την παράγραφο 11 του άρθρου 
15 του Ν. 2469/97, όπως ισχύει. 

2. Η παρούσα σύμβαση ισχύει από 1/9/2016 και για 
ένα έτος και ανανεώνεται σιωπηρά κάθε φορά για ίση 
χρονική περίοδο, εφόσον κατά το χρόνο της λήξης της 
κανένα από τα συμβαλλόμενα μέρη δεν ζητήσει την τρο¬ 
ποποίηση αυτής. Στην περίπτωση αυτή θα καταρτισθεί 
νέα σύμβαση. 

Η παρούσα σύμβαση συντάχθηκε σε δύο (2) όμοια 
πρωτότυπα αντίτυπα, τα οποία υπέγραψαν τα συμβαλλό¬ 
μενα μέρη και κάθε συμβαλλόμενος έλαβε από ένα, θέλει 
δε να δημοσιευθεί στην Εφημερίδα της Κυβερνήσεως. 


Γ ια την 

Τράπεζα της Ελλάδος 

Ο Διοικητής 
ΓΙΑΝΝΗΣ ΣΤΟΥΡΝΑΡΑΣ 


Άρθρο 1 

Η Τράπεζα της Ελλάδος εισπράττει αποζημίωση για 
την κάλυψη των εξόδων διαχείρισης των κεφαλαίων των 
Δημοσίων Οργανισμών. 

1. Για τα κεφάλαια διαθεσίμων, η αποζημίωση αυτή 
καθορίζεται σε ποσοστό 0,15 % ετησίως επί της μέσης 


Για το 

Ελληνικό Δημόσιο 

Ο Αναπληρωτής Υπουργός 
Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 


Γ ια την 

Τ ράπεζα της Ελλάδος 

Ο Διοικητής 
ΓΙΑΝΝΗΣ ΣΤΟΥΡΝΑΡΑΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ΐτ>εΐ5ί6ΐ·.0ί(ά>6ί.αΓ 












